b'\n_START_ARTICLE_\nSteel Wheels\n_START_SECTION_\nHistorie\n_START_PARAGRAPH_\nSteel Wheel markerede et vendepunkt i Mick Jagger og Keith Richards forhold. Jagger, der havde prioriteret sin solo karriere frem for The Rolling Stones i nogle \xc3\xa5r besluttede at vende tilbage, og forholdet til Richards var nu langt mere hjerteligt. Begge to havde haft en solo karriere i perioden efter det svage album Dirty Work, fra 1986. Jagger med albummet Primitive Cool  (1987) og Richards med Talk Is Cheap  (1988), men ingen af albummene blev s\xc3\xa6rlig store succeser. Dette medvirkede nok til at de igen valgte at satse p\xc3\xa5 deres f\xc3\xa6lles projekt igen, og Steel Wheels var det f\xc3\xb8rste album som resultatet af \xe2\x80\x9dgenforeningen\xe2\x80\x9d. _NEWLINE_De m\xc3\xb8dtes i januar 1989, lige efter at de var blevet optaget i Rock and Roll Hall of Fame, og kemien mellem Jagger og Richards var s\xc3\xa5 god, at alle h\xc3\xa5rde ord var glemt som var fl\xc3\xb8jet gennem luften de seneste \xc3\xa5r, at de komponerede omkring halvtreds sange p\xc3\xa5 f\xc3\xa5 uger. Ron Wood, Bill Wyman og Charlie Watts blev kaldt sammen for at begynde indspilninger, der til sidste ville blive til Steel Wheels. _NEWLINE_Det f\xc3\xb8rste hit fra albummet var "Mixed Emotions" som fik en femte plads i USA, og det var ogs\xc3\xa5 det sidste hit i landet. _NEWLINE_Albummet var ikke p\xc3\xa5 h\xc3\xb8jde med de albums fra storhedstiden, men fik dog gode anmeldelser og den henholdsvis anden og tredje p\xc3\xa5 hitlisterne i England og USA. Pladen blev fulgt op med Steel Wheel / Urban Jungle turneen i 1989 og 1990.'